open-index/open-wikipedia-markdown huggingface dataset:
סגן מושל ורמונט

**סגן מושל ורמונט** (באנגלית: **Lieutenant Governor of Vermont**) הוא הבכיר השני במעלתו ברשות המבצעת במדינת ורמונט, אחרי מושל ורמונט.

סגן המושל ה-82 והנוכחי של ורמונט הוא ג'ון רודג'רס, המכהן מטעם המפלגה הרפובליקנית.

## תפקידים
תפקידיו העיקריים של סגן המושל כוללים:
* מילוי מקום המושל – כאשר המושל שוהה מחוץ לוורמונט או אם נמצא לא כשיר למילוי תפקידו מסיבה כזו או אחרת.
* נשיא הסנאט של ורמונט – סגן המושל מוגדר כנשיא הסנאט המדינתי על פי חוקת ורמונט. מתוקף תפקיד זה מכריע הצבעות שמסתיימות בשוויון.
* ירושת המושל – במקרה של התפנות משרת המושל, סגן המושל יורש את תפקידו מתוקף היותו הראשון בסדר הירושה של המושל.
* קביעת הרכב ועדות הסנאט – כחבר בוועדת הוועדות של הסנאט, סגן המושל משתתף בקביעת שיבוצי חברי הסנאט לוועדות השונות, וכן בבחירת יושבי הראש וסגניהם, ופקידי הוועדות.

## בחירות
חוקת ורמונט מתייחסת אל הבחירות לתפקיד סגן המושל לא בפרק העוסק ברשות המבצעת, אלא בפרק 2, סעיפים 43–55 לחוקה. סעיפים אלה עוסקים בהליכי בחירות, נבחרי ציבור ותקופות כהונה.

ורמונט היא אחת משתי מדינות בלבד (השנייה היא שכנתה ניו המפשייר) שבהן נערכות בחירות לסגן המושל אחת לשנתיים, דהיינו בכל שנה זוגית (למשל 2020, 2022, 2024 וכן הלאה). מבחינה חוקית, טקס ההשבעה לתפקיד של סגן המושל נקבע תמיד ליום חמישי הראשון שאחרי יום שלישי הראשון בינואר שלאחר הבחירות.

על פי החוק בוורמונט, בחירות לסגן המושל מתקיימות בנפרד מהבחירות לתפקיד המושל, הן בבחירות המקדימות והן בבחירות הכלליות. משמעות הדבר היא כי ייתכן מצב שבו המושל וסגנו מגיעים ממפלגות שונות.

אם משרת סגן המושל אינה מאוישת לאחר הבחירות, האספה הכללית של ורמונט מתכנסת על שני בתיה ובוחרת את סגן המושל בהצבעה מבין שלושה מועמדים.

## כלל ההר
מאז ייסוד המפלגה הרפובליקנית בשנות ה-50 של המאה ה-19 ועד שנות ה-60 של המאה ה-20, רק רפובליקנים ניצחו בבחירות כלליות לתפקידים מדינתיים בוורמונט. אחת השיטות שאפשרה זאת הייתה "כלל ההר" (Mountain Rule).

על פי הוראות כלל ההר, אחד משני נציגיה של ורמונט בסנאט של ארצות הברית היה תושב הצד המזרחי של ההרים הירוקים, והשני היה תושב הצד המערבי. נוסף על כך, גם משרות המושל וסגן המושל התחלפו בין תושבי הצד המזרחי והמערבי. מועמדים לתפקיד המושל וסגן המושל הורשו לכהן בשתי כהונות של שנה אחת כל אחת, ולאחר מכן בכהונה אחת בת שנתיים. במשך כמעט 100 שנה, מועמדים רפובליקנים פוטנציאליים לתפקידים בוורמונט הסכימו לציית לכלל ההר למען אחדות המפלגה.

להיחלשותו של כלל ההר גורמים אחדים ובהם: המחלוקת הפוליטית ארוכת השנים בין האגף השמרני של המפלגה (בהובלת משפחת פרוקטר) לבין האגף הליברלי (בהובלת ג'ורג' אייקן וארנסט גיבסון); מעבר לבחירות מקדימות במקום אסיפות בחירה; אשרור התיקון ה-17 לחוקת ארצות הברית; וכן פעילותן של מספר מפלגות צד-שלישי ובהן הפרוגרסיבים, מפלגת האיסור ותנועת "האופציה המקומית".

בשנות ה-60 של המאה ה-20, נסיקתה של המפלגה הדמוקרטית בוורמונט ובניית הכביש בין-מדינתי 89 תרמו גם הם לסיום כלל ההר. אף שכביש 89 הוא כביש אורך מדרום לצפון, הוא חוצה את ורמונט גם ממזרח למערב ושינה את הדרך בה תפסו תושבי ורמונט את חלוקת המדינה.

## קישורים חיצוניים

* 

## הערות שוליים

*
ורמונט
קטגוריה:ורמונט
אלדורדו (ברלין)

**אלדוראדו** (גרמנית: Eldorado) היה מועדון לילה מפורסם, שפעל בברלין בתקופת רפובליקת ויימאר, לפני העידן הנאצי ומלחמת העולם השנייה . מופע הקברט במועדון אלדורדו, הפך לחלק בלתי נפרד מהאיקונוגרפיה הפופולרית של רפובליקת ויימאר. המועדון, נודע כאחד מהיעדים המרכזיים של קהילת הלהט"ב בעיר. הוא הפך לאגדה בזכות האווירה הפתוחה והליברלית, היותו מקום מפגש הומוסקסואלי גלוי, ומופעי הדראג שהיו במקום.

התלבשות בבגדי המגדר השני, הייתה נסבלת במקום, למרות שהייתה אסורה באופן חוקי (הן בפומבי והן בפרטיות), ברוב מדינות המערב, כולל בברלין, באותה עת.

## היסטוריה
אלדורדו נפתח בשנת 1926 בשכונת שנברג, שהייתה באותה תקופה מרכז החיים ההומוסקסואליים של ברלין. המקום היה ידוע בכך שאירח מופעי דראג שנמשכו אליהם תיירים רבים, וכן את אנשי האליטה של ברלין. המועדון הפך לסמל החופש התרבותי של רפובליקת ויימאר, והשמועות על קיומו הביאו אליו מבקרים מכל העולם.

## אופיו ופעילותו

בתוך המועדון ניתן היה למצוא שילוב יוצא דופן של אנשי החברה הגבוהה לצד אנשי השוליים החברתיים, כולם חוו את האווירה המיוחדת ששררה במקום. מופעי הדראג כללו אמנים מפורסמים באותה תקופה, והתלבושות הנוצצות וההפקות התיאטרליות הפכו את אלדורדו למוקד תרבותי יוצא דופן. 

## סגירת המועדון
עליית המפלגה הנאצית לשלטון בשנת 1933 שמה קץ לעידן החופש התרבותי של ברלין.

המשטר הנאצי ראה בהומוסקסואליות "איום על התרבות והגזע הגרמני", ומשנת 1933 החל לרדוף הומוסקסואלים באופן שיטתי. הרדיפה כללה מעצרים של מי שחשוד בהומוסקסואליות (ללא צורך ב"ראיות"), כליאה במחנות ריכוז, עינויים ולעיתים הוצאה להורג. סעיף 175 בחוק הפלילי הגרמני שנחקק לראשונה ב-1871, עם איחוד גרמניה, כבר אסר על יחסים הומוסקסואליים בין גברים, אך לא כלל רדיפה. לעומת זאת, תחת המשטר הנאצי, החוק הוחמר בשנת 1935, ופרשנותו הורחבה כדי להעניש מגוון רחב יותר של התנהגויות הומוסקסואליות, גם ללא מגע מיני בפועל. הרחבת הפרשנות אף עודדה הלשנות על אזרחים שיש חשד שהם הומוסקסואלים.

מועדון האלדורדו נסגר כחלק מהמאבק של הנאצים נגד חיי הלילה ההומוסקסואליים בעיר. המקום הפך למשרד מטעם המפלגה הנאצית. התרבות הלהט"בית בברלין נעלמה בתקופה זאת, וגם לאחר המלחמה נדחקה לשוליים במשך עשרות שנים.

## חשיבות תרבותית

על אף סגירתו, אלדורדו נחשב היום לסמל חשוב בתולדות התרבות הלהט"בית העולמית. הוא תואר בספרים, סרטים, ותערוכות רבות כמקום שבו יכלה קהילה מודרת למצוא מקלט וחופש לביטוי עצמי.

אלדורדו מהווה עדות הן לכוח התרבותי של ברלין בתקופת רפובליקת ויימאר, והן לכוח הדיכוי שהופעל לאחר מכן.

הסרט הדוקומנטרי משנת 2023 "אלדורדו: כל מה שהנאצים שונאים" מתאר את המועדון והתקופה.

## קישורים חיצוניים
* 
* חנה מקקאן, תקווה בתוך האימה: מועדון הלהט"ב הנשכח ברפובליקת ויימאר , מגזין New Histories, כרך 14, 14.4.2021 

## הערות שוליים

קטגוריה:מועדוני לילה
קטגוריה:ברלין: תרבות
קטגוריה:תרבות להט"ב
קטגוריה:רפובליקת ויימאר: תרבות
קטגוריה:להט"ב בגרמניה
אנדרטה להנצחת הנופלים והנרצחים הירושלמים במלחמת חרבות ברזל

**אנדרטת חללי מלחמת חרבות ברזל ונפגעי פעולות האיבה בירושלים** היא אנדרטה ואתר הנצחה הממוקמת ברחוב רופין בקריית המוזיאונים בירושלים, מול הספרייה הלאומית. האנדרטה הוקמה למען הנצחת קורבנות טבח שבעה באוקטובר וחללי מלחמת חרבות ברזל בקרב אנשי כוחות הביטחון וההצלה הירושלמים לרבות תושבי העיר, שנרצחו בפעולות האיבה במלחמה.

## תיאור האנדרטה
האנדרטה עוצבה על ידי משרד האדריכלים "אולך תול" ומבוססת על צורת מגן דוד, המסמל בין היתר הגנה ושמירה. מקודקודי המבנה מתנשאים לוחות ברזל כלפי השמיים, המדמים תפילה ויוצרים יחד דימוי של עץ גדוע וסדוק, המסמל שבר עמוק אך גם אפשרות לצמיחה וריפוי. המבנה מבטא את החיבור והאחדות מתוך הכאב והאובדן.

האנדרטה עשויה ברזל, קוטרה 14 מטרים והיא מתנשאת לגובה של כ-5.5 מטרים. בליבה חקוק הפסוק מתפילת נחם:

בסמוך לאנדרטה נבנה חלל התייחדות המעוצב כמיני-אודיטוריום, עם תאורה ייחודית המאפשרת אווירה פרטית ושקטה להנצחה וזיכרון.

## יוזמה והקמה
הקמת האנדרטה הייתה יוזמה של ראש עיריית ירושלים, משה ליאון, מתוך רצון להקים לראשונה בישראל אתר הנצחה המאחד את זכר חללי צה"ל ונפגעי פעולות האיבה. הפרויקט תוכנן על ידי משרד האדריכלים הירושלמי אולך תול אדריכלים ובוצע על ידי עיריית ירושלים, הרשות לפיתוח ירושלים וחברת "מוריה", בתיאום עם אגף המשפחות וההנצחה במשרד הביטחון והמוסד לביטוח לאומי.

## טקס חנוכת האנדרטה
טקס חנוכת האנדרטה התקיים במעמד נשיא המדינה יצחק הרצוג, ראש עיריית ירושלים משה ליאון, חברי ממשלה, חברי מועצת העיר, שגרירים, בני משפחות שכולות ואישי ציבור נוספים. במהלך הטקס נשא נשיא המדינה דברים, בהם התייחס למאבק המתמשך של מדינת ישראל נגד הטרור והדגיש את מחויבותה להגן על אזרחיה. הוא שיבח את חיילי צה"ל וכוחות הביטחון על תפקידם בלחימה ואיחל לשובם בשלום.

ראש עיריית ירושלים, משה ליאון, ציין כי האנדרטה מבטאת את הכאב העצום שחוותה ירושלים מאז ה-7 באוקטובר, אך גם משדרת מסר של תקווה ואחדות. לדבריו, היא מהווה מענה לבקשת המשפחות השכולות להנצחה מכובדת ומאחדת של יקיריהם.

### קטעים אמנותיים בטקס
הטקס לווה בקטעי שירה:
* עומר אדם ביצע את השיר "שיר למעלות".
* ריטה שרה את עד שתעזוב
* נתן גושן ביצע את נחכה לך.
* אפרת גוש שרה את לראות את האור

בנוסף, הרב שמואל סלוטקי, ששכל את שני בניו במלחמה, הקריא פרק תהילים, ואילו ג'ון פולין, אביו של החטוף הירש גולדברג-פולין ז"ל, נשא תפילה להשבת החטופים.

## הערות שוליים

קטגוריה:הנצחת חללי הטרור בישראל
ירושלים
קטגוריה:ירושלים: אנדרטאות לזכר חללי מערכות ישראל
לירג'ט

**לירג'ט** (באנגלית: **Learjet**) הייתה יצרנית מטוסי מנהלים לשימוש אזרחי וצבאי מוויצ'יטה, קנזס, ארצות הברית. החברה נוסדה בסוף שנות ה-50 על ידי וויליאם פאוול ליר בשם Swiss American Aviation Corporation, ב-1990 הפכה לחברת בת של בומברדייה איירוספייס הקנדית, ששיווקה את מטוסי החברה כ"משפחת Bombardier Learjet". הפופולריות של מטוסי הלירג'ט הביאה לכדי כך ששם החברה הפך לשם נרדף לתיאור מטוסי מנהלים ומטוס פרטיים. בפברואר 2021 הודיעה בומברדייה על סיום הייצור של כל מטוסי ה-Learjet החדשים ב-2021, עם כוונה להמשך תמיכה ותחזוקה למטוסים שעדיין נמצאים בשירות פעיל.

## היסטוריה
שמאל|ממוזער| המטוס הראשון של החברה, Learjet 23
לירג'ט הייתה אחת החברות הראשונות שייצרו מטוס פרטי יוקרתי. לאחר עיצובים ראשוניים, הדגם הראשון של המטוס, Learjet 23, התבסס על מטוס הקרב FFA P-16 השווייצרי. בתחילה, היא קמה בשם Swiss American Aircraft Corporation עם צוות פיתוח ראשוני שהוקם בשווייץ, שהורכב ממהנדסים משווייץ, גרמניה ובריטניה.

בפברואר 1963 החלה ההרכבה של המטוס הראשון של החברה. בשנה שלאחר מכן, שינתה את שמה ל-Lear Jet Corporation**.**

ה-Learjet 23 הכיל שישה עד שמונה מושבים וטיסת הבכורה שלו הייתה ב-7 באוקטובר 1963. מסירה ללקוחות החלה באוקטובר 1964. קצת יותר מחודש לאחר מכן, החברה הפכה לתאגיד בבעלות ציבורית. מספר דגמים נוספים התבססו על דגם 23, כאשר דגם 24 טס לראשונה ב-24 בפברואר 1966, ודגם 25 טס לראשונה ב-12 באוגוסט 1966. ב-19 בספטמבר של אותה שנה שונה שמה של החברה פעם נוספת, ל-Lear Jet Industries Inc.

### מיזוג עם Gates Aviation
ממוזער| פטנט של Gates Learjet שהוגש ב-28 באוגוסט 1978, מציג את תצורת Learjet המאוחרת יותר עם כנפונים
ב-10 באפריל 1967, כ-60% מחלקו של ליר בחברה נרכש על ידי Gates Rubber Company מדנוור, קולורדו, תמורת 27 מיליון דולר. ליר המשיך לכהן כחבר בדירקטוריון החברה עד 2 באפריל 1969, אז מוזגה החברה עם Gates Aviation Corporation ושמה שונה ל-Gates Learjet Corporation.

בשנת 1974, צי המטוסים של החברה חצה את רף מיליון שעות הטיסה, ובשנת 1975 ייצרה החברה את המטוס ה-500 שלה. עד סוף 1976 הגדילה החברה את קצב ייצור המטוסים לעשרה בחודש.

ב-24 באוגוסט 1977, דגם 28 ביצע את טיסת הבכורה שלו. הוא התבסס על דגם 25, עם כנף חדשה וכנפונים. שינויים אלה הביאו הן לשיפור בביצועים והן לחיסכון בדלק והיוו השראה לשם "לונגהורן" עבור דגמים 28 ו-29 ועבור כמה מהדגמים המוצלחים יותר שבאו לאחר מכן.

בשנת 1984, הכריזה החברה על הקמת חטיבת התעופה והחלל. עם זאת, עד סוף השנה הפסיקה החברה את ייצור המטוסים המסחריים שלה במאמץ לצמצם את המלאים. מאמץ זה נמשך עד פברואר 1986, אז הועבר מטה החברה לטוסון, אריזונה, והייצור הוחל מחדש הן בוויצ'יטה והן בטוסון.

ב-10 בספטמבר 1985, חטיבת התעופה והחלל קיבלה חוזה לייצור חלקים למנועים הראשיים של מעבורת החלל. בשנת 1987, החברה נרכשה על ידי Integrate Acquisition ובשנה הבאה שונה השם ל-Learjet Corporation.

### הרכישה על ידי בומברדייה
בשנת 1990, רכשה בומברדייה אירוספייס את החברה, וזו החלה לשוקי את מטוסי לירג'ט כ"משפחת בומברדייה לירג'ט".

ב-11 בפברואר 2021, הודיעה בומברדייה על סיום הייצור של מטוסי לירג'ט. המטוס האחרון, דגם 75, נמסר ב-28 במרץ 2022. עד סיום פעילותה סיפקה יותר מ-3,000 מטוסים, מתוכם יותר מ-2,000 עדיין בשירות.

## ראו גם
* מטוס מנהלים
* בומברדייה אירוספייס
* התרסקות מטוס לירג'ט בפילדלפיה

## קישורים חיצוניים

## הערות שוליים

קטגוריה:יצרני מטוסים
קטגוריה:יצרני מטוסים אמריקאיים
קטגוריה:חברות שנסגרו
אדיר לוי (כדורגלן)

**אדיר לוי** (נולד ב-6 בינואר 2002) הוא כדורגלן ישראלי המשחק בעמדת החלוץ במ.ס. אשדוד.

## קריירה
לוי התחיל את הקריירה שלו בקבוצת הילדים של מ.ס. אשדוד ושיחק בכל קבוצות הגיל שלה. ב-8 במרץ 2021 ערך את הופעת הבכורה שלו בקבוצה הבוגרת בתיקו 1-1 נגד הפועל חדרה. בעונת 2022/2023 עלה לקבוצה הבוגרת. ב-12 בנובמבר 2022 הבקיע את שער הבכורה שלו בקבוצה בהפסד 3-2 למכבי נתניה.

ללוי הופעה אחת במדי נבחרת ישראל בכדורגל עד גיל 21 בפלייאוף העלייה לאליפות אירופה בכדורגל עד גיל 21 - 2023 בו ניצחה ישראל 1-3 את אירלנד.

## קישורים חיצוניים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:ישראלים שנולדו ב-2002
קולי סנדר

**קולי סנדר** (1937 – 26 ביוני 2017) היה תפאורן, מעצב, וזוכה פרס אופיר על הישגים מקצועיים (2002).

## ביוגרפיה
סנדר נולד ברומניה. ב-1950 עלה לישראל עם משפחתו. למד ציור במכון אבני בתל אביב. במקביל ללימודים עבד כצובע תפאורות ומנהל הצגה בתיאטרון אהל, ובהמשך הפך למעצב תפאורה בתיאטרון. 

בנוסף לקריירה הישראלית, פיתח קריירה ענפה כמעצב אמנותי בקולנוע וטלוויזיה בגרמניה. 

ב-2015 התראיין בסדרת הטלוויזיה הדוקומנטרית "חגיגה לעיניים – סיפורו של הקולנוע הישראלי" ששודרה בערוץ הראשון.

**עיצוב אומנותי**
* "מבצע קהיר" (1965)
* "פורטונה" (1966)
* "999... עליזה מזרחי" (1967)
* "טוביה ושבע בנותיו" (1968)
* "המטרה טיראן" (1968)
* "מרגו שלי" (1969)
* "הפריצה הגדולה" (1970)
* "מלכת הכביש (1971)
* "חסמבה ונערי ההפקר" (1971)
* "כץ וקרסו" (1971)
* "התרנגול" (1971)
* "אני אוהב אותך רוזה" (1972)
* "הבריחה אל השמש" (1972)
* "הטרמפיסט" (1972)
* "הבית ברחוב שלוש" (1973)
* "אבו אל בנאת" (1973)
* "שלושה ואחת" (1974)
* "יהיה טוב סלומוניקו" (1975)
* "יהלומים" (1975)
* "לופו בניו יורק" (1976)
* "הרשלה" (1976)
* "מבצע יונתן" (1977)
* "אסקימו לימון" (1978)
* "מיליונר בצרות" (1978)
* "שדר מן העתיד" (1981)
* "זעם ותהילה" (1984)
* "הכלה" (1985)
* "שרשרת פיקוד" (1994)
* "רמת אביב גימל" (1995–2000)
* "שישה מיליון רסיסים" (2001)
* "השיבה מהודו" (2002)
* "סימה וקנין מכשפה" (2003)
* "מעורב ירושלמי" (2003)
* "מחילות" (2006)

## קישורים חיצוניים

## הערות שוליים

קטגוריה:מעצבי במה ישראלים
קטגוריה:זוכי פרס אופיר: הישגים מקצועיים
קטגוריה:ישראלים ילידי רומניה
קטגוריה:ישראלים שנולדו ב-1937
קטגוריה:ישראלים שנפטרו ב-2017
ג'ון רודג'רס

**ג'ון ס. רודג'רס** (באנגלית: **John S. Rodgers**; נולד ב-29 ביולי 1965) הוא פוליטיקאי אמריקאי, המכהן כסגן המושל ה-82 של מדינת ורמונט מאז ינואר 2025. רודג'רס הוא חבר המפלגה הרפובליקנית. טרם היבחרו לסגן המושל כיהן כחבר האספה הכללית של ורמונט, תחילה כחבר בית הנבחרים של ורמונט ולאחר מכן כחבר הסנאט של ורמונט, מטעם המפלגה הדמוקרטית.

## ביוגרפיה
רודג'רס נולד בסנט ג'ונסברי (St. Johnsbury) שבוורמונט, וגדל בחווה חקלאית לגידול בקר לחלב של משפחתו בגלובר, ורמונט, שם הוא מתגורר גם בהווה. בשנת 1983 השלים את לימודיו התיכונייפ בבית הספר סייקרד הארט שבניופורט בוורמונט. בשנת 1985 השלים לימודי תעודה במכללה הטכנולוגית-מקצועית של ניו המפשייר בברלין שבניו המפשייר. לאחר סיום לימודיו הגבוהים הקים רודג'רס את חברת ".JS Rodgers Masonry Inc" העוסקת בעבודות בניית אבן יבשה ועבודות חפירה.

בשנת 2002 נבחר רודג'רס לראשונה אל האספה הכללית של ורמונט. ב-8 בינואר 2003 החל לייצג את מחוז הבחירה הראשון אורלינס-קלדוניה בבית הנבחרים של ורמונט. כנציג אזור "ממלכת הצפון-מזרח" (Northeast Kingdom) הכפרי והשמרני יחסית, רודג'רס החזיק בעמדות ייחודיות בנושאים מסוימים שהיו מנוגדות לעמדות המפלגה הדמוקרטית, בה היה חבר עד שנת 2024. הוא נודע בהתנגדותו הנחרצת לחוקי פיקוח על נשק, והיה אחד ממתנגדיו הבולטים של חוק בקרת הנשק המשמעותי הראשון שהתקבל בוורמונט.

ב-2012 נבחר אל הסנאט של ורמונט מטעם מחוז אסקס-אורלינס. הוא כיהן כחבר הסנאט בין השנים 2013–2021. בבחירות 2018 התמודד לתפקיד מושל ורמונט בבחירות המקדימות של המפלגה הדמוקרטית. הוא גרף 36.7% מהקולות ולא נבחר למועמדות. בשנת 2020 הציג רודג'רס חוק שעורר מחלוקת בוורמונט משהציע לאסור שימוש בטלפון נייד על תושבים מתחת לגיל 21.

במאי 2024 הכריז רודג'רס על מועמדותו לתפקיד סגן מושל ורמונט מול סגן המושל המכהן דייוויד צוקרמן. מאוחר יותר, ב-13 באוגוסט אותה שנה, נבחר למועמד המפלגה הרפובליקנית לתפקיד, וקיבל את תמיכתו של המושל הרפובליקני המכהן פיל סקוט. רודג'רס מחשיב את עצמו כרפובליקני מתון, והצהיר כי לא יצביע עבור מועמד המפלגה הרפובליקנית לנשיאות ארצות הברית דונלד טראמפ בבחירות לנשיאות 2024. ב-5 בנובמבר 2024 זכה רודג'רס במרב קולות הבוחרים עם 46.2% לעומת 44.6 האחוזים שגרף צוקרמן. מועמד "מפלגת החירות והשלום של ההרים הירוקים" איאן דיימונדסטון סיים במקום השלישי עם 3.7% מהקולות.

מכיוון שחוקת ורמונט דורשת רוב מוחלט (מעל 50%) לבחירת סגן המושל, האספה הכללית של ורמונט נדרשה להצביע ב-9 בינואר 2025 כדי לקבוע את זהות המנצח. אמנם צוקרמן הודה בהפסדו ב-7 בנובמבר 2024, אך לא הצהיר אם יתמודד על התפקיד בהצבעה של האספה הכללית בינואר. אף על פי שהאספה הכללית מאשרת מאז 1976 את המועמד שזכה ברוב קולות הבוחרים, דיימונדסטון קרא לאספה לבחור בצוקרמן בטענה כי רוב המצביעים תמכו בשני המועמדים הליברליים יותר במרוץ. בשעה שהודה בתבוסתו, הביע צוקרמן תמיכה בטענתו של דיימונדסטון ואמר כי יפנה את תשומת ליבם של המחוקקים לעובדה זו, אך ציין כי לא ינהל "מאמץ משמעותי" למען עצמו וכי מטיל ספק בהחלטת האספה הכללית לבחור בו.

ב-9 בינואר 2025 נבחר רודג'רס באורח רשמי לתפקיד סגן המושל ה-85 של ורמונט בהצבעה של 158 בעד מול 18 נגד, והושבע לתפקיד.

## קישורים חיצוניים
* 

## הערות שוליים

קטגוריה:אמריקאים ילידי ורמונט
קטגוריה:חברי האספה הכללית של ורמונט
קטגוריה:סגני מושלי ורמונט
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1965
ברכת דוד

**ברכת דוד** הוא ספר חסידות שחיבר האדמו"ר רבי דוד מטאלנא. הספר נדפס בפעמים הראשונה בשנת ה'תרכ"ב בבית הדפוס של "האחים שפירא" בזיטומיר. הספר נחשב כ**ספר סגולה** בשל הבטחות המחבר למי שילמד בספרו.

## תוכן הספר
בפתח הספר מופיעה הקדמת המחבר בה הוא מברך את מי שיקנה וילמד בספר.

הספר נכתב כספרי חסידות רבים אחרים על סדר פרשיות התורה והמועדים. מהעניינים הנדונים בספר עבודת השם באהבה ויראה על פי שיטת החסידות, אמונה, ימות המשיח, עבודת הצדיקים, עניינם, מעלתם, בחינתם וההתקשרות אליהם. 

במאמרי הימים נוראים שבסוף הספר מופיעים **אזהרות ישרות** שכתב הרב המחבר.

## מהדורות הספר
* מהדורה ראשונה, זיטומיר, ה'תרכ"ב
* ירושלים, תשכ"ז
* מהדורת ראשי בשמים, בית המעיינות דחסידי סקווירא, ניו יורק, 2017

## קישורים חיצוניים
* 
* 

## הערות שוליים

קטגוריה:ספרי חסידות
קטגוריה:חצרות בית צ'רנוביל
אנדרטה לזכר בני ובנות גבעתיים שנפלו במערכות ישראל

**אנדרטה לזכר בני ובנות גבעתיים שנפלו במערכות ישראל** היא אתר הנצחה לזכר בני העיר גבעתיים שנפלו בכל מערכות ישראל. האנדרטה ממוקמת בלב גן ציבורי בעיר, גן רבקה, ומשמשת מקום להתייחדות עם זכר הנופלים.

## היסטוריה
ראשית ההתיישבות בגבעתיים החלה בשנת 1922 עם הקמת שכונת בורוכוב, כחלק מתל אביב. בהמשך הוקמו שכונות נוספות, ובשנת 1942 אוחדו שש מהן למועצה המקומית גבעתיים. בשנת 1959 הוכרזה גבעתיים כעיר. כיום מתגוררים בה כ-58,000 תושבים.

האנדרטה הוקמה ביוזמת המשפחות השכולות ובעידוד עיריית גבעתיים, והיא נחנכה ב-י"ז בסיוון תשמ"ח (9 ביוני 1988). את האנדרטה יצר הפסל מרדכי כפרי.

## תיאור האנדרטה
האנדרטה ניצבת בקצה מדשאה, על רחבה משולשת שתוחמת אותה מאחור בקירות זיכרון. במרכזה עומד פסל אבן בגובה 4.6 מטרים, המתאר שלוש דמויות – מבוגר, צעיר ואישה – המסמלות משפחה.
* הדמות המבוגרת עטופה בטלית ומניחה יד על כתפו של הצעיר בתנועת ברכה או עצירה.
* האישה מצמידה יד אחת לכתף הצעיר והשנייה נשענת על כתף המבוגר.
* מאחוריהם, בקודקוד הרחבה, תלוי משולש שחור, המסמל את השכול ומנוגד לרחבה הבהירה שלפניו.

בחזית הפסל חקוקות המילים: "לשם ולתפארת ולתהילה". בצדדיו מפוזרות אותיות האלפבית וטעמי המקרא, כך שהמבקרים יכולים להרכיב מילים כרצונם. על בסיס הפסל מופיעה הכתובת: "לזכר יקירינו שנפלו במערכות ישראל", ומאחור, על קירות הזיכרון, מופיעים שמות הנופלים.

האנדרטה משמשת מוקד לטקסי זיכרון ביום הזיכרון לחללי מערכות ישראל ולנפגעי פעולות האיבה, ומהווה חלק מההיסטוריה והתרבות של גבעתיים.

## קישורים חיצוניים
* 

## הערות שוליים

קטגוריה:גבעתיים: מבנים
קטגוריה:אנדרטאות באזור תל אביב והמרכז
גבעתיים
2024 בטלוויזיה

בערך זה מצוינים אירועים בולטים שהתרחשו במהלך שנת 2024 ונוגעים לעולם הטלוויזיה.

## אירועים בולטים

* 23 בינואר – נטפליקס רכשה תמורת 5 מיליארד דולר את זכויות השידור של תוכנית ההיאבקות "WWE Raw".
* 7–11 במאי – תחרות האירוויזיון התקיימה במאלמה שבשוודיה. בתחרות זכתה שווייץ, עם שירו של נמו "The Code".
* 27 ביוני – העימות הטלוויזיוני של נשיא ארצות הברית ג'ו ביידן ודונלד טראמפ בבחירות 2024 התקיים באטלנטה.
* 30 ביוני – ערוץ החדשות העולמי I24NEWS מגיע לישראל באפיק 15 
* 10 בספטמבר – העימות הטלוויזיוני של סגנית נשיא ארצות הברית קמלה האריס ודונלד טראמפ בבחירות 2024 התקיים בפילדלפיה.

## סדרות ותוכניות טלוויזיה חדשות ב-2024

**בארצות הברית**

להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2024. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2024]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2024. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2024]]** ו**[[:קטגוריה:תוכניות טלוויזיה ישראליות שעלו לשידור בשנת 2024]]**.

**במדינות אחרות**

## סדרות ותוכניות בולטות שבוטלו או הסתיימו ב-2024

**בארצות הברית**

## נפטרו
[ממוזער|100px|[שאנן דוהרטי]]
[ממוזער|120px|[יגאל שילון]]
* 4 בינואר – דייוויד סול, שחקן וזמר אמריקאי-בריטי. מוכר בעיקר מהופעתו בתפקיד הבלש קנת' האץ' האצ'ינסון בסדרת הטלוויזיה "סטארסקי והאץ'" (נולד ב-1943)
* 13 ביוני – בנג'י גרגורי, שחקן אמריקאי. מוכר בעיקר מהופעתו בתפקיד הילד בריאן טאנר בסיטקום "אלף" (נולד ב-1978)
* 25 ביוני – ביל קובס, שחקן קולנוע וטלוויזיה אמריקאי (נולד ב-1934)
* 11 ביולי – שלי דובאל, שחקנית קולנוע וטלוויזיה, מפיקה, תסריטאית וזמרת אמריקאית (נולדה ב-1949)
* 13 ביולי – שאנן דוהרטי, שחקנית ובמאית אמריקאית (נולדה ב-1971)
* 18 ביולי – בוב ניוהארט, שחקן וקומיקאי אמריקאי (נולד ב-1929)
* 14 באוגוסט – ג'ינה רולנדס, שחקנית קולנוע וטלוויזיה אמריקנית (נולדה ב-1930)
* 18 באוגוסט – פיל דונהיו, איש תקשורת, סופר ומפיק סרטים אמריקאי (נולד ב-1935)
* 21 באוגוסט – ג'ון איימוס, שחקן אמריקני (נולד ב-1939)
* 2 בספטמבר – ג'יימס דארן, שחקן, זמר ובמאי אמריקאי (נולד ב-1936)
* 29 באוקטובר – טרי גאר, שחקנית קולנוע וטלוויזיה אמריקנית (נולדה ב-1944)
* 2 בנובמבר – יעקב כהן, שחקן, קומיקאי, סטנדאפיסט, מדבב ומנחה טלוויזיה ישראלי (נולד ב-1958)
* 6 בנובמבר – יגאל שילון, איש טלוויזיה וקולנוע ישראלי (נולד ב-1946)

## פרסים
**בארצות הברית**

## ראו גם
* 2024 בקולנוע

## קישורים חיצוניים

## הערות שוליים
F.I.S.T.: Forged In Shadow Torch

**F.I.S.T.: Forged In Shadow Torch** (בתרגום חופשי לעברית: **אגרוף: חושל בצל הלפיד**) הוא משחק מטרוידבניה ופעולה-הרפתקאות לשחקן יחיד משנת 2021 שפותח בסין על ידי TiGames והופץ על ידי Bilibili . 

המשחק עוקב אחר רייטון, ארנב מואנש שבעברו היה טייס קרב ואלוף הפלות, שמחדש את מאבקו נגד הלגיון הרובוטי שפלש לעיר הלפיד, דיסטופיה דיזלפאנקית, בעודו חמוש באגרוף מכני ענק. רייטון צריך לגלות ולחקור אזורים שונים מעל ומתחת לפני הקרקע, להילחם באויבים, להתמודד עם מלכודות ולמצוא נשקים חדשים, תוך כדי שהוא פוגש דמויות שהשיחות איתן מקדמות את העלילה.

## משחקיות
השחקן שולט בארנב רייטון שיכול לרוץ, לקפוץ, לבצע תנועת דאש (התקדמות מהירה), להכות ולהשתמש במספר יכולות מיוחדות בעודו חוקר את עיר הלפיד ומקומות סמוכים לה, מעל ומתחת לפני הקרקע. כנהוג במשחקי מטרוידבניה, חלק גדול מהאזורים חסומים בפני השחקן עד שימצא דבר-מה שיאפשר לו לעבור את החסימה. 
ימין|ממוזער|350px|קטע משחקיות מתוך גרסת הפלייסטיישן; השחקן לומד איך לתת מכה קלה באמצעות לחיצה על כפתור הריבוע בשלט ומכה כבדה באמצעות לחיצה על כפתור המשולש.
לאורך המשחק השחקן מוצא מספר נשקים וניתן לרכוש עבורם שילובי מכות נוספים, מתחנות מכירה הפזורות בשטח, בתמורה למטבעות שמרוויחים מהבסת אויבים ומתיבות הפזורות בשטח. השגת הנשקים הנוספים דרושה על מנת לקדם את העלילה מכיוון שהם פותחים בפני השחקן יכולות תנועה חדשות שמאפשרות הגעה למיקומים שאינם נגישים בהיעדר הנשק הדרוש. 

אחד התמריצים לחקר הסביבה, הבנויה כמסדרונות רבים ומתפתלים ואזורי פלטפורמינג, הוא מציאת רכיבים הדרושים לשדרוג מדדי הדמות, למשל הארכת מד החיים כך שהדמות יכולה לספוג יותר פגיעות לפני המוות. 

במהלך המשחק השחקן נדרש להתמודד עם מגוון של אויבים, לרבות בוסים שהתקפותיהם ואורך מד חייהם הופך אותם ליריבים מאתגרים יותר מאויבים פשוטים. 

לאורך הדרך השחקן פוגש מגוון דמויות של חיות מואנשות. עם חלקן נדרשת שיחה על מנת לקדם את העלילה הראשית ועם האחרות אפשר לבחור לשוחח על מנת לרכוש מהן דבר-מה באמצעות מטבעות או פריטים שונים שנמצאו בזמן חקר עולם המשחק.

## קבלה וביקורות
לפי אתר הביקורות Metacritic, המשחק קיבל לרוב ביקורות חיוביות מהמבקרים. גרסת ה-Windows קיבלה ממוצע משוקלל של 81 מתוך 100, גרסת הפלייסטיישן 5 קיבלה 80 מתוך 100, גרסת הנינטנדו סוויץ' קיבלה 79 מתוך 10. לעומת זאת גרסת האקסבוקס סדרה X קיבלה 70 מתוך 100 (ביקורת אחת בלבד), וגרסת הפלייסטיישן 4 קיבלה 66 מתוך 100.

ג'ון קאל מקורמיק מהאתר "Push Square" העניק למשחק ציון של 8 מתוך 10 וכתב: .

## קישורים חיצוניים
* 

* 

## הערות שוליים

קטגוריה:משחקי וידאו משנת 2021
קטגוריה:משחקי מטרוידבניה
קטגוריה:משחקי גלילה צדדית
קטגוריה:משחקי פעולה-הרפתקאות
קטגוריה:משחקי פלייסטיישן 4
קטגוריה:משחקי פלייסטיישן 5
קטגוריה:משחקי נינטנדו סוויץ'
קטגוריה:משחקי Windows
קטגוריה:משחקי Xbox Series X/S
קטגוריה:משחקי וידאו שפותחו בסין
שי בן דוד

**שי בן דוד** (נולד ב-19 ביולי 1997) הוא כדורגלן ישראלי המשחק בעמדת הבלם בעירוני קריית שמונה.

## קריירה
בן דוד התחיל לשחק כדורגל בקבוצות הילדים של בני יהודה ומכבי תל אביב. בגיל 17 הצטרף לקבוצת הכדורגל במכבי חיפה. ב-27 בינואר 2016 ערך את הופעת הבכורה שלו בקבוצה הבוגרת בניצחון 0-1 נגד הפועל חיפה במסגרת שמינית גמר גביע המדינה. 4 ימים לאחר מכן ערך את הופעת הבכורה שלו בליגת העל בתיקו 1-1 נגד הפועל עכו. עונה לאחר מכן רשם 14 הופעות בקבוצה הבוגרת.

ב-24 בינואר 2018 הושאל להפועל אשקלון. עונה לאחר מכן חתם בהפועל עפולה מהליגה הלאומית. ב-4 במרץ 2019 הבקיע את שער הבכורה שלו בקריירה בהפסד 4-2 להפועל נוף הגליל.

בינואר  חתם בטרפאני קלצ'ו מהסרייה ב'. בספטמבר  חתם בסן פרננדו מהליגה השלישית בספרד. בינואר  חזר לישראל וחתם בהפועל עפולה לקדנציה שנייה.

בקיץ  חתם במ.ס. אשדוד במדיה לא רשם דקות משחק ובמהלך העונה חזר לליגה הלאומית וחתם בהפועל כפר סבא בה שיחק עונה וחצי.

בקיץ  חתם בעירוני קריית שמונה עמה רשם עלייה לליגת העל כעבור עונה.

## תארים
; מכבי חיפה
*גביע המדינה: 2015/2016

; עירוני קריית שמונה
*ליגה לאומית: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי חיפה
קטגוריה:כדורגלני הפועל אשקלון
קטגוריה:כדורגלני הפועל עפולה
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני עירוני קריית שמונה
קטגוריה:כדורגלנים ישראלים באיטליה
קטגוריה:כדורגלנים ישראלים בספרד
קטגוריה:ישראלים שנולדו ב-1997
Almaz

"**Almaz**" הוא סינגל של זמרת הנשמה האמריקאית רנדי קרופורד, שהוקלט בשנת 1986. השיר הגיע למקום הרביעי במצעד הסינגלים הבריטי.
"Almaz" הוא אחד השירים הבודדים שרנדי קרופורד כתבה בעצמה, והראשון מבין יצירותיה שיצא כסינגל.

## אודות השיר
השיר נכתב על זוג פליטים אריתראים שהיו שכנים של קרופורד. השכן ביקש מקרופורד שתכתוב שיר על אשתו, ששמה היה אלמז (שפירושו "יהלום" בטיגרינית, אמהרית, ערבית ומספר שפות נוספות).
בשיר, הזמרת מתארת את אהבתם המיוחדת. במילותיה של קרופורד: "הייתי עדה לאהבה המושלמת ביניהם, למרות שהיא הייתה צעירה ממנו בשנים רבות. הזוג היפה הזה חיפש 'עולם שבו האהבה שורדת'".

## הצלחת השיר בעולם
"Almaz" יצא לאור כסינגל השלישי מתוך האלבום "*Abstract Emotions"*, בנובמבר 1986. השיר נכנס למצעד הבריטי ב-22 בנובמבר 1986 במקום ה-91, וטיפס באיטיות במצעד עד שהגיע למקום הרביעי בפברואר 1987, כשהוא מככב במשך 17 שבועות. זהו השיר הארוך ביותר של קרופורד במצעד הבריטי, והיה הלהיט הראשון שלה שהגיע לטופ 40 בבריטניה מאז "Rainy Night in Georgia" מ-1981. השיר היה גם להיט טופ 10 במצעד האירי, והגיע בשיאו למקום השני. "Almaz" לא הצליח להיכנס למצעדים במדינות אחרות באירופה. השיר מעולם לא יצא כסינגל בארצות הברית. השיר הגיע למקום השביעי במצעד בילבורד יפן ב-24 ביוני 1991.

## מיקום במצעדים

## גרסאות כיסוי
* השחקנית-זמרת הבריטית ג'נט קיי , הקליטה את השיר בשנת 1988.
* זמרת הג'אז האמריקאית דיאן ריבס, הקליטה את השיר באלבום "Love Stories" בשנת 1992.
* השחקן-זמר הבריטי ביל טארמיי , הקליט את השיר בשנת 1996.
* הזמרת הבריטית דינה קארול  והסקסופוניסט ג'ולז ג'יאני , הקליטו גרסה בשנת 2003.
* הזמרת לורן פוסטר והמוזיקאי רוב זי טיילור, הקליטו גרסה של השיר בשנת 2004.

## קישורים חיצוניים
* 
* אקורדים לשיר, באתר Chordify
* 
* 30px Almaz, במסד הנתונים המוזיקלי Genius **(באנגלית)**
* 20px Almaz, במסד הנתונים המוזיקלי Discogs **(באנגלית)**
* 20px Almaz, במסד הנתונים המוזיקלי MusicBrainz **(באנגלית)**
* 20px Almaz, במסד הנתונים המוזיקלי AllMusic **(באנגלית)**
* 20px Almaz, באתר המוזיקה Spotify **(באנגלית)**
* 44px Almaz, באתר המוזיקה אפל מיוזיק **(באנגלית)**
* 55px Almaz, באתר המוזיקה Tidal **(באנגלית)**
* 44px Almaz, באתר המוזיקה Deezer **(באנגלית)**
* 20px Almaz, באתר המוזיקה Last.fm **(באנגלית)**
* 20px Almaz, באתר המוזיקה SoundCloud **(באנגלית)**
* 20px Almaz, באתר המוזיקה Musixmatch **(באנגלית)**
* Almaz, באתר המוזיקה SecondHandSongs **(באנגלית)**

#### ביצועים
* 
* 
* 
* 
* 

## הערות שוליים

קטגוריה:שירים באנגלית
קטגוריה:שירי נשמה
מקיה קוקס

**מקיה קוקס** (באנגלית: **Mekia Cox**; נולדה ב-18 בנובמבר 1981) היא שחקנית ורקדנית אמריקאית, הידועה בתפקידה כסשה בעונות השנייה והשלישית של הדרמה "90210", וכד"ר רובין צ'ארלס בדרמה הרפואית "שיקגו MED". היא ידועה גם בתפקידה בתור הנסיכה טיאנה בדרמת הפנטזיה "עד עצם היום הזה" ובתפקידה כבלשית ניילה הארפר בדרמת המשטרה "הטירון".

## ראשית חייה
קוקס, ילידת סנט קרואה באיים הקאריביים עברה עם משפחתה לאורלנדו, פלורידה, בגיל שבע לאחר שעסקה חמש שנים מנעוריה בלימודי ריקוד באיי הבתולה של ארצות הברית. בגיל 8 קוקס השתתפה במחזה של ממלכת הקסם של דיסני. כשחקנית ילדה, קוקס הופיעה בתוכניות שונות בערוץ ניקלודיאון.

ב-1999 סיימה תיכון ד"ר פיליפס, שם למדה אמנויות חזותיות ואמנויות הבמה. היא קיבלה תואר ראשון במוזיקה מאוניברסיטת המדינה של פלורידה בשנת 2003 בתוכנית התיאטרון המוזיקלי. במהלך לימודיה שיחקה בתפקידים שונים בהצגות תיאטרון ובתוכניות בערוץ ניקולדיאון. היא הופיעה במחזות בתיאטרון מקומי, כגון, "רנט", "שיקגו" ו"קברט".

## קריירה
ב-2005, היא הופיעה בתפקידי אורח בסדרות "" ו"מגרש ביתי". בשנת 2011 הופיעה בסרט הקומדיה הרומנטית "טיפש, מטורף, מאוהב".

קוקס הייתה אחת משתי הנשים היחידות שנבחרו לקבוצת הריקוד המונה 11 רקדנים לסדרת הקונצרטים "This Is It". היא הייתה אחת הרקדניות המופיעות בסרט התיעודי "This Is It" על מייקל ג'קסון. ניתן לראות אותה רוקדת עם ג'קסון במהלך החזרה על "The Way You Make Me Feel". באוקטובר 2009, היא הייתה אחת מהרקדניות שהופיעו במופע של אלן דג'נרס לכבוד יום ההולדת של המנחה אלן דג'נרס.

ב-2009 היא הופיעה בשישה פרקים במהלך העונה השנייה של הסדרה "90210" וכן בפרק הרביעי בעונה השלישית. דמותה בת ה-20 ומשהו, סשה, הופכת לעניין האהבה השנוי במחלוקת של דמותו בת ה-17 של טריסטן וילדס.

ב-2010 היא הופיעה בתפקיד ראשי בדרמת הריגול קצרת הימים "Undercovers" .

בשנת 2015, היא לוהקה לעונה השנייה של דרמת הפשע "סודות ושקרים". ב-23 באוגוסט 2016, קוקס החלה להופיע בתפקיד חוזר בדרמה הרפואית "שיקגו MED" בתור ד"ר רובין צ'ארלס, אפידמיולוגית ובתו של מנהל הפסיכיאטריה ד"ר דניאל צ'ארלס (אוליבר פלאט).

ב-2017 היא שיחקה את טיאנה, הידועה כסאבין בעונה השביעית והאחרונה של "עד עצם היום הזה". טיאנה נחשבת לנסיכת דיסני האפרו-אמריקאית הראשונה.

בשנת 2019, היא החלה לככב בעונה השנייה של "הטירון" בתור הבלשית ניילה הארפר.

## חיים אישיים
ב-28 באפריל 2018, קוקס התחתנה עם אנליסט הכדורסל בריט ליץ'. בדצמבר 2018 היא ילדה את בתם. היא הכריזה על הריונה עם ילדם השני בינואר 2022. הריונה נכתב לתוך תפקידה כבלשית ניילה הארפר בסדרה "הטירון". בתה השנייה נולדה ב-13 במאי 2022.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:בוגרי אוניברסיטת המדינה של פלורידה
קטגוריה:רקדניות אמריקאיות
קטגוריה:רקדנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאים שנולדו ב-1981
קטגוריה:אמריקאיות שנולדו ב-1981
רד סבסטיאן

**סֶפֶּה הֶרֵמָן** (בהולנדית: **Seppe Herreman**; נולד ב-13 במאי 1999), הידוע בשם הבמה **רד סבסטיאן**, הוא זמר-יוצר בלגי. הרמן ייצג את  באירוויזיון 2025 עם השיר "Strobe Lights".

## ביוגרפיה
הרמן נולד בעיר אוסטנדה שבפלנדריה, אחד מהמחוזות המרכיבים את בלגיה. בשנת 2013, בעודו בן 14, השתתף בעונה השנייה של התוכנית *Belgium's Got Talent*. הוא עלה לגמר התחרות לאחר שביצע את "Ain't No Other Man" של הזמרת האמריקאית כריסטינה אגילרה. לאחר לימודיו בתיכון החל ללמוד שירה באקדמיה המלכותית לאמנויות בגנט. בין מוריו המקצועיים נמנה גוסטף, שייצג את  באירוויזיון 2023 עם השיר "Because of You", שהגיע למקום השביעי בגמר התחרות. מאז גיל 9 מנגן הרמן בפסנתר.

בשנת 2019 אימץ את שם הבמה רד סבסטיאן. בשנת 2021 הוציא את אלבום הבכורה שלו, *You*. בשנת 2025 חתם על חוזה הקלטות עם חברת התקליטים CNR מיוזיק. בנוסף, סבסטיאן היה אחד משמונת המתחרים ב-*Eurosong 2025*, הקדם הבלגי לאירוויזיון 2025, שיתקיים בבזל שבשווייץ. שירו לתחרות היה "Strobe Lights", והוא הגיע למקום הראשון עם 423 נקודות. הוא התחרה עם שירו בחצי הגמר הראשון של התחרות ב-13 במאי, אך לא הצליח להעפיל לשלב הגמר. מאוחר יותר התברר שהוא הגיע למקום ה-14 בחצי הגמר, עם 23 נקודות.

## דיסקוגרפיה
### אלבומי אולפן
* 2021: *You*

### מיני-אלבומים
* 2023: *Bedroom Secrets*

## קישורים חיצוניים
* 

## הערות שוליים

קטגוריה:זמרים בלגים
קטגוריה:פסנתרנים בלגים
קטגוריה:משתתפי אירוויזיון 2025
קטגוריה:נציגי בלגיה באירוויזיון
קטגוריה:בלגים שנולדו ב-1999
Strobe Lights

"**Strobe Lights**" (בעברית: "**אורות מהבהבים**") הוא סינגל שהוקלט על ידי הזמר הבלגי רד סבסטיאן. את השיר הוציאה ב-25 בינואר 2025 לאור חברת התקליטים CNR מיוזיק כסינגל שלא מתוך אלבום אולפן. הוא נכתב על ידי סבסטיאן, אסטריד רואלנטס, בילי סימון לאה בנטיין ווילם ונדרסטיכלה, שגם הפיק אותו מוזיקלית. לאחר זכייתו ב-*Eurosong 2025* נבחר לייצג את  באירוויזיון 2025, שהתקיים בבזל שבשווייץ.

## תחרות הזמר של האירוויזיון
### ''Eurosong 2025''
*Eurosong 2025* היה הקדם הלאומי של בלגיה לאירוויזיון 2025. הוא כלל שני מופעים שהוקלטו מראש ושודרו ב-18 וב-25 בינואר 2025. הגמר נערך בשידור חי ב-1 בפברואר, בו נבחרה הנציגות הבלגית לאירוויזיון.

ב-13 בינואר חשף תאגיד השידור הפלמי בבלגיה כי "Strobe Lights" בביצוע רד סבסטיאן נבחר להתחרות בקדם הבלגי השנתי. ב-1 בפברואר זכה בתחרות הארצית, לאחר שדורג במקום הראשון הן בחבר השופטים והן בקהל, וצבר 432 נקודות.

### באירוויזיון
 בלגיה שובצה להתחרות בחלקו השני של חצי הגמר הראשון, שהתקיים ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה תשיעית, אחרי  ולפני . בסוף הערב הוכרזה בלגיה כאחת מחמש המדינות שלא העפילו לשלב הגמר. מאוחר יותר התברר כי בלגיה הגיעה למקום ה-14 עם 23 נקודות.

## רשימת רצועות
**הורדה דיגיטלית/סטרימינג**

# "Strobe Lights" – 2:58

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי בלגיה באירוויזיון
קטגוריה:שירים באנגלית
היום קמתי שמח

"**היום קמתי שמח**" הוא סינגל מאת הזמר-יוצר הישראלי חנן בן ארי, שיצא לאור ב-20 בינואר 2025. את השיר כתב והלחין בן ארי, וההפקה המוזיקלית נעשתה על ידי תומר בירן.

נכון לספטמבר 2025, לשיר יש למעלה מ-890 אלף צפיות ביוטיוב.

## רקע וכתיבה
השיר נכתב בתקופה מאתגרת בחייו האישיים של בן ארי, לאחר פרידתו מאשתו הדסה, אם שבעת ילדיו, ולאחר שנה שבה לא הוציא מוזיקה חדשה כשהשיר האחרון שהוא שחרר לפני כן היה "מולדת", שיצא באוקטובר 2023, זמן קצר אחרי תחילת מלחמת חרבות ברזל. בשיר הוא מבטא תחושות של התחדשות ואופטימיות: .

בן ארי ציין באינסטגרם שהשיר עבר גלגולים רבים, וכי הוא מבטיח לספר על כך בהמשך.

## השראה והוצאה
השיר היה אמור לצאת שבוע קודם לכן, אך יציאתו נדחתה בשל אסון שבו נהרגו חיילים מחטיבת הנח"ל שאירע ב-13 בינואר 2025. בן ארי החליט לשחרר את השיר ביום שבו שוחררו שלוש החטופות רומי, אמילי ודורון משבי חמאס, וציין: .

ב-24 במרץ הוציא לאור גרסת דואט של השיר עם עופר לוי.

## ביקורות

בביקורת על השיר שפורסמה באתר "יוסמיוזיק", הביקורת שיבחה את חנן בן ארי על השיר, תוך דגש על הקשר החזק בין קולו, נשמתו והמוזיקה שהוא יוצר. הביקורת מתארת את השיר כארס-פואטי, כלומר כזה שעוסק בעצם תהליך היצירה האמנותית, תוך מתן הצצה לעולמו הפנימי של היוצר – מאבקיו, הקשיים וההשראה שמובילים אותו ומהללת את השיר כשיר מלא רגש וחיים, כזה שמבטא תהליך יצירתי עמוק וגם מתכתב עם המציאות הישראלית הנוכחית.

## קרדיטים
קרדיטים כפי הפורט בדף היוטיוב של בן ארי.

* גיטרה חשמלית ואקוסטית: עומרי אגמון
* גיטרות נוספות: אריאל קדוש
* תופים: אלמוג לזמי
* בוזוקי, עוד, יילי טמבור, כינור: ספי עספורי
* כלי מיתר ועיבוד כלי מיתר: יועד ניר
* קאנון: אמיר אלייב
* פסנתר, גיטרות, קלידים, מחשב ותכנותים: תומר בירן
* קלידים נוספים: אוריאל ויינברגר
* פנדר רודס: חנן בן ארי
* טכנאי הקלטה: יהונתן סרור
* טכנאי הקלטת תופים: רועי ברזוביץ'
* מיקס ומאסטרינג: רועי ברזוביץ' ותומר בירן

## מיקומי שיא

### גרסת הדואט

## קישורים חיצוניים

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:סינגלים בהוצאת די-מיוזיק
תדר (שיר)

"**תדר**" הוא סינגל שהוקלט על ידי הזמר הישראלי עדן חסון. את השיר הוציאה ב-21 בינואר 2025 לאור חברת התקליטים שרית הפקות כסינגל מתוך אלבום אולפן "תדר 4".

## על השיר
"תדר" נכתב על ידי אריאל עדן וישראל אלגרבלי. על הפקתו המוזיקלית היו אחראים חסון, יעקב למאי ואור כהן. השיר מעביר מסר מעודד של צמיחה וריפוי לאחר תקופה קשה. הוא מדגיש את חשיבות האמונה העצמית, שחרור מלחצי הסביבה וקבלת רגשות כואבים כחלק מהתהליך. הדימויים המוזיקליים מחזקים את תחושת החופש והעוצמה, כשהשינוי הפנימי מתבטא גם חיצונית. בסופו של דבר, השיר מזכיר שאין תשובות מוחלטות, אך האמונה בעצמך היא המפתח להתקדמות.

## הצלחה מסחרית וביקורות
מבקר המוזיקה הישראלי יוסי חרסונסקי העניק לשיר שלושה וחצי כוכבים מתוך חמישה, וכתב: .

"תדר" הפך ללהיט ברחבי ישראל. הוא הגיע בשיאו למקום העשירי במצעד הפזמונים של מדיה פורסט ישראל, המבוסס על נתוני איירפליי שבועיים של תחנות הרדיו במדינה.

נכון לנובמבר 2025, לשיר יש למעלה מ-670 אלף צפיות ביוטיוב.

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
Baile Inolvidable

"**Baile Inolvidable**" (נכתב: "**BAILE INoLVIDABLE**"; ובעברית: "**ריקוד בלתי נשכח"**) הוא שיר של הראפר הפוארטוריקני באד באני. הוא יצא ב-9 בינואר 2025, דרך רימאס, כסינגל השלישי מתוך אלבום האולפן השישי שלו *[[Debí Tirar Más Fotos]]*.

## רקע והוצאה
כחלק מהקידום לאלבום שינה באד באני את שמות השירים לקואורדינטות גאוגרפיות, הנקודה 18°25'33.0"N 66°03'40.0"W מובילה אל "Escuela Libre De Musica Ernesto Ramos Antonini De San Juan" בעיר סן חואן, שם השיר נחשף כשהוא מודבק על תיק גיטרה.

לבסוף, ב-3 בינואר 2025, כשבאד באני חשף את שמות הרצועות לאלבומו *Debí Tirar Más Fotos*, השיר נחשף כרצועה השלישית.

## הלחנה
"Baile Inolvidable" הוא שיר הסלסה הראשון של באד באני, כמחווה למורשת התרבותית של פוארטו ריקו. במילותיו, "Baile Inolvidable" הוא יותר מסתם שיר אהבה; הוא השתקפות על היופי והכאב של מערכות יחסים קודמות.

לדוגמה: "Pensaba que contigo iba a envejecer" (בעברית: "חשבתי שאני הולך להזדקן איתך"), "La vida es una fiesta que un día termina" (בעברית: "החיים הם מסיבה שיום אחד מסתיימת).

## הערכה ביקורתית
### רשימות סוף שנה

## וידאו קליפ
קליפ וידאו שוחרר ב-9 בינואר 2025, בבימויו של קאצ'ו לופז מארי (Kacho López Mari). הקליפ מתחיל עם ג'אקובו מוראלס המגיע לאקדמיה ללימודי סלסה וברגע שנקרא להגיע להתחלת השיעור המצלמה מתחלפת לבאד באני שלומד לרקוד סלסה (כזיכרון של מוראלס לגרסתו הצעירה), בתחילה, לא מצליח באד באני לעמוד בקצב ונראה מתבייש ביכולותיו ובריקוד בפני אנשים, כשמסביבו האנשים האחרים בשיעור מנוסים יותר ומצליחים לרקוד. וברגע שנקרא לאמצע המעגל כדי לרקוד, הסצנה מטשטשת ובחורה מגיעה לכיוונו, הרקע נחשך ובאד באני והבחורה רוקדים כשהתאורה מתרכזת בהם, הסצנה מתחלפת לאדם המנגן בפסנתר ומיד נראה באד באני רוקד עם הבחורה ושר את מילות השיר על במה שאותו מלווים 4 זמרי רקע והרכב מוזיקלי, באד באני עוזב את הריקוד עם הבחורה ושר במיקרופון. הסצנה מתחלפת בין הריקוד של באד באני והבחורה במקום חשוך עם נקודת אור אחת לריקוד על הבמה. עם סיום השיר עוזבת הבחורה את הבמה והקהל מריע לבאד באני ומיד חוזרת המצלמה אל ג'אקובו מוראלס בתחילת השיעור.

### קליפ ויזואלי
עם יציאת האלבום ב-5 בינואר 2025 הקליפ ויזואלי פורסם לצד שאר הקליפים. הקליפ של "Baile Inolvidable" מספר על יצירת המדינה החופשית והלאומיות התרבותית של פוארטו ריקו (בשנת 1952, עם הגדרתה של פוארטו ריקו כמדינה עצמאית המאוחדת עם ארצות הברית ).

## פרסים ומועמדויות

## מיקומי שיא

### מצעדי סוף שנה

## נתוני מכירות

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי באד באני
אבו חסן אל-האשמי אל-קורשי

**אבו חסן אל-האשמי אל-קורשי** (בערבית: **أبو الحسن الهاشمي القرشي**; נהרג ב-15 באוקטובר 2022) היה הח'ליפה השלישי של המדינה האסלאמית.

## ביוגרפיה
אבו חסן נולד בשם נור כרים אל-מוטני, אחד מוותיקי הארגון עוד מימי מלחמת עיראק. בתפקידיו הבכירים הקודמים במדינה האסלאמית, אבו חסן היה האמיר של משרד החינוך והאמיר של משרד המשפטים והתלונות. על פי מקור אחר, שמו האמיתי הוא ג'ומעה עוואד אל-בדרי, והוא היה אחיו הבכור של הח'ליפה הראשון של הארגון, אבו בכר אל-בגדאדי.

אבו חסן הוכרז כמנהיג החדש של הארגון בהודעת שמע שפורסמה ב-10 במרץ 2022 בכלי התקשורת הרשמיים של המדינה האסלאמית, כחודש לאחר מותם של הח'ליפה הקודם אבו אבראהים אל-האשמי אל-קורשי ודובר הארגון אבו חמזה אל-קורשי  בפשיטה של הקומנדו האמריקני בצפון סוריה.

על פי דוברו החדש של הארגון, אבו עומר אל-מוהאג'ר , אבו חסן סומן בצוואתו של אבו אבראהים כיורשו בהנהגה, ונבחר מבין חמישה מועמדים לאחר התייעצות מועצת השורא של הארגון. בדומה לקודמו בהנהגה, אבו אבראהים, הכוניה של אבו חסן מצביעה על השתייכותו לענף ה"האשמים"  של שבט קורייש (שבטו של מוחמד), שהוא אחד הקריטריונים הנדרשים אצל המדינה האסלאמית כדי להתמודד על תפקיד הח'ליפה ומנהיג הארגון.

לאחר שכיהן בתפקידו תשעה חודשים, ב-30 בנובמבר 2022, הודיע דובר הארגון כי אבו חסן נהרג במהלך לחימה, מבלי לספק פרטים נוספים. אבו אל-חוסיין אל-חוסייני אל-קורשי מונה למחליפו.

## קישורים חיצוניים

* 
* 
* 

## הערות שוליים

קטגוריה:המדינה האסלאמית: אישים
קטגוריה:ראשי ארגוני טרור אסלאמי
קטגוריה:טרוריסטים
קטגוריה:נפטרים ב-2022
How Much Time Do We Have Left

ממוזער|312x312 פיקסלים|קלמן מבצע את השיר על בימת האירוויזיון
"**How Much Time Do We Have Left**" (בעברית: "**כמה זמן עוד נשאר לנו?**") הוא סינגל שהוקלט על ידי הזמר הסלובני קלמן סלקוניה. את השיר הוציאה ב-25 בינואר 2025 לאור חברת התקליטים יוניברסל מיוזיק סלובניה, והוא נכתב על ידי סלקוניה, מאיה סלאטינשק וראיין סמול, שגם הפיקו אותו מוזיקלית. לאחר זכייתו ב-*EMA 2025*, הקדם הסלובני לתחרות הזמר של האירוויזיון, נבחר לייצג את  באירוויזיון 2025, שהתקיים בבזל שבשווייץ.

## רקע והפקה
השיר "How Much Time Do We Have Left" נכתב והולחן במלואו על ידי קלמן סלקוניה והופק בעזרתם של מאיה סלאטינשק וראיין סמול. השיר עוסק בתקופה שבה אשתו, השחקנית מויצה פאטור, אובחנה כחולה בתסמונת המיאלודיספלסטית, סוג נדיר של סרטן שממנו היא הצליחה להחלים מאוחר יותר. במילותיו, קלמן משבח את עוצמתה של אהובתו בהתמודדות עם המחלה, ומדגיש את חשיבות הזמן המשותף ואת שבריריות החיים האנושיים.

## תחרות הזמר של האירוויזיון
### ''EMA 2025''
*EMA 2025* הייתה התחרות ה-25 של ה"קדם" הסלובני לאירוויזיון. בסיבוב הראשון, העניק פאנל של שופטים, המחולק לכמה קבוצות, ניקוד לפי השיטה הנהוגה באירוויזיון (1–8, 10 ו-12 נקודות לשיר הטוב ביותר). שני השירים שקיבלו את מרב הנקודות העפילו לשלב הבא, בו זהות הזוכה נקבעה על ידי הצבעת הקהל בלבד.

ב-13 בדצמבר 2024 אושר כי סלקוניה ישתתף ב-"EMA 2025" עם השיר "How Much Time Do We Have Left". השיר זכה בתחרות ב-1 בפברואר 2025 לאחר שני סבבי הצבעה, וכך נבחר לייצג את סלובניה באירוויזיון.

### באירוויזיון
 סלובניה שובצה להתחרות בחלקו הראשון של חצי הגמר הראשון, שהתקיים ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סלובניה הופיעה שלישית, אחרי  ולפני . בסוף הערב הוכרזה סלובניה כאחת מחמש המדינות שלא העפילו לשלב הגמר. מאוחר יותר התברר כי סלובניה הגיעה למקום ה-13 עם 23 נקודות.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי סלובניה באירוויזיון
קטגוריה:שירים באנגלית
קטגוריה:סינגלים בהוצאת יוניברסל מיוזיק גרופ
חברה משוגעת

"**חברה משוגעת**" הוא סינגל שהוקלט על ידי הזמר הישראלי עדן חסון בהשתתפות מרגלית צנעני. את השיר הוציאו ב-27 בינואר 2025 לאור חברות התקליטים שרית הפקות וביג בוס רקורדס כסינגל מתוך אלבום אולפן "תדר 4".

## על השיר
"חברה משוגעת" נכתב על ידי חסון ופן חזות, שגם הפיק אותו מוזיקלית לצד מאיר עמר. השיר מעביר מסר קליל ומשעשע על הצורך להשתחרר, ליהנות מהחיים ולא לקחת הכל ברצינות. הוא מתאר דמות שנכנסה לשגרה אפורה, בעוד חברתה מנסה להוציא אותה ממנה ולהנחיל בה שמחה. השפה הישירה, הסלנג והפזמון משמש קריאה לפעולה – להתעורר, לשחרר וליהנות מהרגע.

## הצלחה מסחרית וביקורות
מבקר המוזיקה הישראלי יוסי חרסונסקי העניק לשיר שניים וחצי כוכבים מתוך חמישה, וכתב: .

"חברה משוגעת" הפך ללהיט ברחבי ישראל. הוא הגיע בשיאו למקום השני במצעד הפזמונים של מדיה פורסט ישראל, המבוסס על נתוני איירפליי שבועיים של תחנות הרדיו במדינה.

נכון לנובמבר 2025, לשיר יש למעלה מ-640 אלף צפיות ביוטיוב.

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שנכתבו על ידי פן חזות
קטגוריה:שירים שהולחנו על ידי עדן חסון
קטגוריה:שירים שהולחנו על ידי פן חזות
קטגוריה:שירים שהופקו על ידי פן חזות
קטגוריה:שירים שהופקו על ידי מאיר עמר
סגן מושל וירג'יניה

**סגן מושל וירג'יניה** (באנגלית: **Lieutenant Governor of Virginia**) הוא הבכיר השני במעלתו ברשות המבצעת בקהיליית וירג'יניה שבארצות הברית, אחרי מושל וירג'יניה. סגן המושל נבחר אחת לארבע שנים יחד עם המושל והתובע הכללי. מכיוון שסגן המושל נבחר בנפרד מהמושל, ייתכן כי השניים יכהנו מטעם שתי מפלגות שונות.

סגן המושל משמש כנשיא הסנאט של וירג'יניה והוא הראשון בסדר הירושה למשרת המושל. אם המושל נפטר, מתפטר או עוזב את תפקידו מסיבה אחרת, סגן המושל מתמנה למושל. בווירג'יניה, המושל אינו יכול לכהן בשתי כהונות רצופות, אך סגן המושל רשאי ואין עליו הגבלת כהונה.

סגנית המושלת ה-43 והנוכחית של וירג'יניה היא גזלה האשמי, המכהנת מטעם המפלגה הדמוקרטית.

## היסטוריה
החל משנות ה-30 של המאה ה-17, פקידי ממשל שונים במושבת וירג'יניה מונו מטעם המלוכה הבריטית כדי לסייע למושלי המושבה בביצוע תפקידם. פקידים אלה כונו במשותף "מועצת המושל" או "מועצת המדינה". אחד מחברי המועצה מונה כסגנו של המושל, ונשא את סמכויות המושל בהיעדרו. חוקת וירג'יניה  משנת 1776 ביטלה מוסד זה.

חוקת וירג'יניה של 1851 יצרה את המשרה המודרנית של סגן המושל. היא קבעה כי בעל התפקיד ייבחר בבחירות ישירות והעניקה לו את התפקיד הסטטוטורי של נשיא הסנאט של וירג'יניה. מכוח תפקיד זה החליף סגן המושל את יושב ראש הסנאט, שנבחר עד אז על ידי חברי הסנאט ושימש כפקיד הממונה עליהם משנת 1776 ועד 1852.

במהלך מלחמת האזרחים האמריקנית התקיימו בווירג'יניה שתי ממשלות שונות, ובהתאם לכך מונו שני סגני מושל שונים. בין השנים 1865 ל-1870 מונו סגני המושלים על ידי הגנרל המפקד של המחוז הצבאי הראשון . בשנת 1870 התקבלה וירג'יניה מחדש לאיחוד הפדרלי, ומאותה שנה נבחרו סגני המושל בבחירות ישירות. באותה שנה אימצה המדינה חוקה חדשה שהעניקה לסגן המושל את הסמכות להצביע במקרים של שוויון קולות בסנאט.

דאגלס ויילדר, שהושבע לתפקידו בשנת 1986, היה סגן המושל האפרו-אמריקאי הראשון של וירג'יניה. וינסום ארל-סירס, שנכנסה לתפקיד בינואר 2022, היא האישה הראשונה שנבחרה לתפקיד.

## כשירות
על מנת לכהן כסגן מושל וירג'יניה, על המתמודד לתפקיד להיות:
* אזרח ארצות הברית,
* תושב ומצביע רשום של קהיליית וירג'יניה לפחות בחמש השנים שקדמו למועד הבחירות,
* בן שלושים לכל הפחות.

## בחירות
בווירג'יניה נערכות בחירות חוץ-שנתיות , דהיינו בחירות בשנים אי-זוגיות שלא מתקיימות בהן הבחירות לנשיאות ארצות הברית או בחירות אמצע הכהונה. הבחירות במדינה מתקיימות בשנה שלאחר הבחירות לנשיאות ולפני בחירות האמצע (למשל 2021, 2025, 2029 וכן הלאה). לפי חוק, טקס ההשבעה לתפקיד של סגן המושל מתקיים ביום שבת שלאחר יום רביעי השני בחודש ינואר שאחרי הבחירות.

על פי החוק, סגני המושל נבחרים בנפרד מהמושלים הן בבחירות המקדימות והן בבחירות הכלליות. משמעות הדבר היא שייתכן מצב שבו המושל וסגנו יגיעו ממפלגות שונות; הפעם האחרונה בה אירע מקרה שכזה היה בין השנים 2006–2010, כאשר סגן המושל הרפובליקני ביל בולינג  כיהן תחת המושל הדמוקרטי טים קיין.

במקרה של שוויון בין שני מועמדים או מחלוקת על תוצאות הבחירות, תתכנס ישיבה משותפת של האספה הכללית של וירג'יניה כדי להכריע את המחלוקת את השוויון בהצבעה.

## קישורים חיצוניים

* 

## הערות שוליים

*
וירג'יניה
קטגוריה:וירג'יניה
I Trusted U

"**I Trusted You**" (בעברית: "**סמכתי עליך**") הוא שיר של הרכב המוזיקה הישראלי בלקן ביט בוקס. השיר יצא כסינגל בפברואר 2016 ולווה בווידאו קליפ, אותו ביים סולן ההרכב, תומר יוסף. השיר נכלל באלבומם החמישי, *[[Shout It Out]]*, שיצא לאור ב-11 בנובמבר 2016.

## אודות השיר
השיר מושר מנקודת מבטו של גבר המשוחח עם בת זוגו על מצב מערכת היחסים הבעייתית שלהם.

## דירוג במצעדים
השיר נכנס למצעדי הפזמונים השבועיים של רשת ג' ב-10 במרץ 2016, וכבר בשבוע הראשון שלו זכה להצלחה מיידית ודורג במקום השני במצעד. הוא לא הצליח להגיע למקום הראשון בהמשך, וצעד תחילה שישה שבועות, עד 21 באפריל באותה שנה.

ב-19 במאי 2016, נכנס מחדש למצעד, וצעד עוד שבועיים, עד 2 ביוני. ב-9 ביוני, חזר לשבוע תשיעי ואחרון, עד שיצא סופית ב-16 ביוני 2016. במצעד השנתי תשע"ו (2016) של התחנה דורג במקום ה-36.

## וידאו קליפ
בווידאו קליפ, מוצג סולן ההרכב, תומר יוסף, בזירת אגרוף, שבחלק הראשון של הקליפ, הוא רוקד טנגו עם בת זוגו (הכוריאוגרפית והמורה לטנגו-ארגנטינאי, דורית שלום). בחלקו השני של הקליפ, בני הזוג נאבקים זה בזה, כשלעיתים הגבר פוגע באשה, ולעיתים היא פוגעת בו. בכל פגיעה של אחד מבני הזוג, מופיעים אלמנטים מאוירים, כגון לבבות, עלי כותרת, או סכינים.

בסיום הקליפ, מוצג הגבר, שהוא מוטל בזירה, ובת זוגו מניפה את ידיה אל על, לאות ניצחון. את הקליפ ביים תומר יוסף, אשר גם הפיק אותו עם יערה אדרי.

## בתרבות
* השיר מופיע במשחק הווידאו הפופולרי, "פיפ"א 17", של חברת "EA".
## קישורים חיצוניים

* מילות השיר, באתר שירונט
* I Trusted U, באתר פזמונט
* אקורדים לשיר, באתר Tab4u
* 
* 
* 30px I Trusted U, במסד הנתונים המוזיקלי Genius **(באנגלית)**
* 20px I Trusted U, במסד הנתונים המוזיקלי MusicBrainz **(באנגלית)**
* 20px I Trusted U, במסד הנתונים המוזיקלי Discogs **(באנגלית)**
* 20px I Trusted U, במסד הנתונים המוזיקלי AllMusic **(באנגלית)**
* 20px I Trusted U, באתר המוזיקה Spotify **(באנגלית)**
* 44px I Trusted U, באתר המוזיקה אפל מיוזיק **(באנגלית)**
* 44px I Trusted U, באתר המוזיקה Deezer **(באנגלית)**
* 55px I Trusted U, באתר המוזיקה Tidal **(באנגלית)**
* 20px I Trusted U, באתר המוזיקה Last.fm **(באנגלית)**
* 20px I Trusted U, באתר המוזיקה SoundCloud **(באנגלית)**
* 20px I Trusted U, באתר המוזיקה Musixmatch **(באנגלית)**
* 
* 

## הערות שוליים

קטגוריה:שירי בלקן ביט בוקס
קטגוריה:שירים באנגלית
קטגוריה:שירי היפ הופ
קטגוריה:שירי פאנק (Funk)
מקניל

**מקניל** הוא שם משפחה בקרב דוברי אנגלית, המאוית בשלל צורות: McNeil, McNeill, MacNeil, MacNeill, McNeal, MacNeal, MacNeille

קטגוריה:שמות משפחה